KÚPNA  ZMLUVA

uzatvorená podľa § 588 a nasl. zákona č. 40/1964 Zb.  Občiansky zákonník v znení neskorších predpisov medzi:


         predávajúcim:        1.  Gereg Marian, rod. Gereg
nar. 
r. č. 
bytom , 020 01  Púchov
(ďalej len „predávajúci 1“)

                                       2.  Gabriš Miroslav, rod. Gabriš
nar. 
r. č.
bytom , Púchov 020 01
(ďalej len „predávajúci 2“)
       

a

              kupujúcim:       	Obec Dolná Breznica
so sídlom Dolná Breznica č.61, 020 61 Lednické Rovne 
IČO: 00 317 144
konajúci štatutárnym orgánom:
Ing. Lukáš Pekara, starosta obce
   		(ďalej len „kupujúci“)

        		(ďalej spolu len „zmluvné strany“)


Čl. I.
Predmet zmluvy
      
1. Predávajúci 1. je podielovým spoluvlastníkom nehnuteľnosti, ktorá sa nachádza v katastrálnom území Dolná Breznica, Obec Dolná Breznica, Okres Púchov, zapísaná na liste vlastníctva č. 1118 vedenom Okresným úradom Púchov, katastrálny odbor ako:
· pozemok parc. KN-E č. 505/110 orná pôda o výmere 45 m² v podiele 1/12
2. Predávajúci 2. je podielovým spoluvlastníkom nehnuteľnosti, ktorá sa nachádza v katastrálnom území Dolná Breznica, Obec Dolná Breznica, Okres Púchov, zapísaná na liste vlastníctva č. 1118 vedenom Okresným úradom Púchov, katastrálny odbor ako:
· pozemok parc. KN-E č. 505/110 orná pôda o výmere 45 m² v podiele 11/12

3. Predmetom a účelom tejto zmluvy je odplatný prevod vlastníckeho práva  k nehnuteľnosti uvedenej v bode 1 a 2 tohto článku zmluvy z predávajúceho 1. a 2.                       na kupujúceho.
4. Nehnuteľnosť definovaná v bode 1 a 2 tohto článku zmluvy je v skutočnosti cestná, miestna a účelová komunikácia.
          
Čl. II.
Prevod vlastníckeho práva

1. Predávajúci 1. predáva kupujúcemu do jeho vlastníctva za nižšie dohodnutú kúpnu cenu nehnuteľnosť nachádzajúcu sa v katastrálnom území Dolná Breznica, Obec Dolná Breznica, Okres Púchov, zapísanú na liste vlastníctva č. 1118 vedenom Okresným úradom Púchov, katastrálny odbor ako pozemok parc. KN-E č. 505/110 orná pôda o výmere 45 m² a to svoj podiel 1/12 a kupujúci kupuje od predávajúceho uvedenú nehnuteľnosť do svojho vlastníctva 
2. Predávajúci 2. predáva kupujúcemu do jeho vlastníctva za nižšie dohodnutú kúpnu cenu nehnuteľnosť nachádzajúcu sa v katastrálnom území Dolná Breznica, Obec Dolná Breznica, Okres Púchov, zapísanú na liste vlastníctva č. 1118 vedenom Okresným úradom Púchov, katastrálny odbor ako pozemok parc. KN-E č. 505/110 orná pôda o výmere 45 m² a to svoj podiel 11/12 a kupujúci kupuje                          od predávajúceho uvedenú nehnuteľnosť do svojho vlastníctva 
3. Súhlas s uzavretím tejto zmluvy a s nadobudnutím vyššie definovanej nehnuteľnosti udelilo Obecné zastupiteľstvo obce Dolná Breznica na svojom zasadnutí konanom dňa 13.8.2020, a to uznesením č. 33/2020.
4. Predávajúci vyhlasujú, že na predávanej nehnuteľnosti neviaznu žiadne dlhy,                  ani iné vady a poškodenia na ktoré by mali kupujúceho osobitne upozorniť.
5. Kupujúci vyhlasuje, že mu je dobre známy technický a právny stav nadobúdanej nehnuteľnosti, najmä z ohliadky na mieste samom, a v tomto stave prevádzanú nehnuteľnosť do svojho  vlastníctva  kupuje.

Čl. III.
Kúpna cena

1. Kúpna cena bola stanovená na základe vzájomnej dohody všetkých účastníkov a činí   1 € (slovom jedno euro) za m2
2. Kúpnu cenu vo výške 3,75 € za nehnuteľnosť zaplatil kupujúci predávajúcemu 1. v hotovosti pri podpise tejto kúpnej zmluvy, čo potvrdzujú všetci účastníci zmluvy svojimi podpismi v tejto kúpnej zmluve, pričom prevzatie celej kúpnej ceny od kupujúceho potvrdzuje predávajúci 1. svojim úradne overeným podpisom v tejto zmluve. 
3. Kúpnu cenu vo výške 41,25 € za nehnuteľnosť zaplatil kupujúci predávajúcemu 2. v hotovosti pri podpise tejto kúpnej zmluvy, čo potvrdzujú všetci účastníci zmluvy svojimi podpismi v tejto kúpnej zmluve, pričom prevzatie celej kúpnej ceny od kupujúceho potvrdzuje predávajúci 2. svojim úradne overeným podpisom v tejto zmluve. 
3. Kupujúci sa zaväzuje, že bude predmetnú nehnuteľnosť užívať a zhodnocovať                   ako miestnu obecnú komunikáciu, ďalej bude zabezpečovať jej riadnu celoročnú údržbu, pričom umožní jej bezodplatné užívanie obyvateľom obce a iným subjektom, ktoré sú vlastníkmi priľahlých nehnuteľností a nehnuteľnosť definovaná čl. 1 bod 1 a 2 tejto zmluvy slúži na prístup k nehnuteľnostiam v ich vlastníctve. 
4. V prípade porušenia záväzkov kupujúceho uvedených v bode 3 tohto článku zmluvy je predávajúci oprávnený od tejto zmluvy odstúpiť, pričom odstúpením sa zmluva zrušuje od počiatku a zmluvné strany sú si povinné vrátiť poskytnuté plnenia.           

Čl. IV.
Nadobudnutie vlastníckeho práva

Kupujúci nadobudne vlastnícke právo k nehnuteľnosti podľa tejto zmluvy dňom právoplatnosti rozhodnutia Okresného úradu Púchov, katastrálny odbor o povolení vkladu vlastníckeho práva do katastra nehnuteľností. Do tejto doby ako aj po uplynutí tejto doby               sú zmluvné strany viazané prejavmi vôle obsiahnutými v tejto zmluve. 

Čl. V.

Zmluvné strany sa dohodli, že na základe tejto zmluvy požadujú od Okresného úradu Púchov, katastrálny odbor nasledovný zápis do katastra nehnuteľností:

LV – A:  Majetková podstata: (k.ú. Dolná Breznica)

· pozemok parc. KN-E č. 505/110 orná pôda o výmere 45 m² 

LV – B:  Vlastníci:

                   Obec Dolná Breznica
       so sídlom Dolná Breznica č.61, 020 61 Lednické Rovne 
                   IČO: 00 317 144
	
 	 Spoluvlastnícky podiel 1/1	
		
LV – C: Ťarchy 

                                -  bez zmeny


Čl. VI.

Náklady spojené s prevodom vlastníckeho práva

Náklady spojené s prevodom vlastníckeho práva podľa tejto zmluvy pozostávajúce              zo správneho poplatku za vklad vlastníckeho práva a nákladov do katastra nehnuteľností a nákladov na vyhotovenie tejto zmluvy uhradí kupujúci. 

Čl. VII.
Záverečné ustanovenia

1. Zmluvné strany sa zaväzujú, že si navzájom poskytnú nevyhnutnú súčinnosť potrebnú na realizovanie účelu tejto zmluvy.
2. Zmluvné strany sa zaväzujú, že vykonajú všetky faktické a právne úkony potrebné             na to, aby správne konanie o vklade vlastníckeho práva k predmetu prevodu podľa tejto zmluvy prebehlo bez zbytočných prieťahov a aby boli odstránené všetky nedostatky a prekážky, ktoré by zakladali prerušenie alebo zastavenie konania. V prípade, že bude návrh na vklad vlastníckeho práva na základe tejto zmluvy právoplatne odmietnutý správnym orgánom, táto zmluva sa od počiatku zrušuje.
3. Táto zmluva má päť strán, je vyhotovená v piatich rovnopisoch, jeden rovnopis             pre predávajúceho 1, jeden rovnopis pre predávajúceho 2, jeden rovnopis pre kupu-júceho a dva rovnopisy pre Okresný úrad Púchov, katastrálny odbor.
4. Táto zmluva nadobúda platnosť dňom jej podpisu všetkými zmluvnými stranami                  a účinnosť v súlade s ustanovením § 47a Občianskeho zákonníka v nadväznosti               na § 3 ods. 2. zákona č. 211/2000 Z. z. o slobodnom prístupe k informáciám a o zmene a doplnení niektorých zákonov dňom nasledujúcim po dni jej zverejnenia, pričom                jej vecnoprávne účinky nastavajú právoplatným rozhodnutím Okresného úradu Púchov, katastrálny odbor. 
5. Zmluvné strany berú na vedomie, že tento prevod vlastníckeho práva podlieha vkladu vlastníckeho práva do katastra nehnuteľností podľa zákona č. 162/1995 Z. z. v znení neskorších predpisov o katastri nehnuteľnosti a o zápisoch vlastníckych práv a iných práv k nehnuteľnostiam v znení neskorších predpisov. 
6. Právne vzťahy touto zmluvou výslovne neupravené sa riadia príslušnými ustanoveniami zákona č. 40/1964 Zb. Občiansky zákonník v znení neskorších predpisov ako aj ďalšími právnymi predpismi platnými v Slovenskej republike.
7. Zmluvné strany vyhlasujú, že sú plne spôsobilé na právne úkony, ich zmluvná voľnosť nie je obmedzená, že si túto zmluvu riadne prečítali, porozumeli jej obsahu a na znak, že obsahuje prejav ich slobodnej a vážnej vôle, ju vlastnoručne podpísali.  

      V Dolnej Breznici dňa 14.8.2020                         V Dolnej Breznici dňa 14.8.2020                                                            
										
       ............................................................          ...............................................................
                  Marian Gereg                                                    Obec Dolná Breznica                            
                   predávajúci 1.                                              kon. starostom: Ing. Lukáš Pekara
                                                                                                     - kupujúci  -



       ..........................................................
                 Miroslav Gabriš
                  predávajúci 2.
 (

)
